ming030890/wiki-yue-high-quality huggingface dataset:
盧龍光

盧龍光（英文：Rev. Dr. Lo Lung-kwong，1951年8月27號—）係香港親中派基督教界人士，前香港基督教協進會總幹事（2018年－2019年3月12號）；前香港中文大學崇基學院神學院院長（1995年－2014年）同埋前香港基督教循道衛理聯合教會會長（2006年－2012年），專研新約聖經及教牧神學，曾經係循道轄下多間中小學校監兼校董，2018年被揭涉及性騷擾學校女職員後辭去校監職。

政治立場同選舉經歷
佢係香港親中派人士。
因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、蘇穎智、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

著作
葉菁華、盧龍光：《我們信：尼西亞信經釋義》。香港：基督教文藝，2014。ISBN 9789622942202。
盧龍光：《論盡羅馬：透析保羅寫羅馬書之目的》。香港：漢語聖經協會，2010。ISBN 9789625138350。
盧龍光：《保羅新觀：羅馬書的主題與目的》。台中：東海大學校牧室，2007。ISBN 9789867173614。
盧龍光：《愛你的鄰舍：教會社區工作理論與實踐》。台北：校園書房，2003。ISBN 9789575877736。
盧龍光：《基督教身分尋索：使徒行傳和新約書信導論》。香港：天道書樓，2006。ISBN 9789622086838。
劉忠明、盧龍光：《像樣的教會管理》。香港：福音證主協會，2009。ISBN 9789628998418。
盧龍光編：《跨越文本的邊界：李熾昌教授六秩壽慶文集》。香港：崇基學院神學院，2010。ISBN 9789627137450。
盧龍光、鄺炳釗、張修齊編：《聖經的人生：馮蔭坤博士七十壽辰慶賀文集》。香港：香港中文大學崇基學院神學組，2007。ISBN 9789627137405。
盧龍光編：《筆戰羅馬：羅馬書之研究（增訂版）》。香港：天道書樓，2010。ISBN 9789622086326。
盧龍光編：《基督教聖經與神學詞典》。香港：漢語聖經協會，2003。ISBN 9789625132501。
盧龍光、湯開建、張照、顏小華：《苦難中成長的教會－英國循道公會佛山傳教發展史：1851-1949》香港：基督教中國宗教文化研究社，2011。ISBN 9789627706250
高維基

高維基係香港親中陣營政治人，民建聯黨員，北區區議會議員（沙打選區，2020年到而家）。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年12月，高維基再度參選區議會選舉，政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，終於以10212低票數當選北區紅花嶺區議員。
呂潔

呂潔（粵拼：leoi5 git3，Amy Lü，1984年11月14號—）係中國大陸同香港演員同模特兒，廣東肇慶人，廣州市執信中學畢業，喺廣州外國語學院，即現今嘅廣東外語外貿大學主修法文。
呂潔喺1998年開始拍電視廣告；2002年開始接拍電視連續劇網絡情人、柴米新人類等。
呂潔演過兩套電視劇集；演過《新不了情（中文：新不了情 (2008年電視劇)）》、《伙頭智多星（中文：伙頭智多星 (電視劇)）》、《功夫足球（中文：功夫足球）》。香港電影嗰方面則有《心癢癢》同《偽鈔的末日》；同過劉青雲、鄭則士合演。
丘世文

丘世文（1951年—1998年10月21號）係香港人，佢喺1976年同埋陳冠中、鄧小宇一齊搞咗本《號外》雜誌，喺1998年肺癌病死咗。都有從事文學嘅創作，出版咗一本《看眼難忘——在香港長大》嘅書仔，入面有一篇叫做「重拾本港飛仔生活片段」嘅文章以廣東話去寫成，係本土意識抬頭嘅重要標記。
何家聯

何家聯（—2017年1月2號）係香港第一代電視製作人。曾經喺無線電視參與《聲寶之夜》、《歡樂今宵》等節目製作，後來擔任藝員部主管；當年嘅五虎將亦係佢發掘捧紅，之後亦曾經跳槽亞洲電視擔任藝員部高層，退休前係體育科高級經理。
晚年嘅佢患上鼻咽癌，之後成功抗癌痊癒。2017年1月2號，佢因急性肺炎入院，最終喺東區醫院離世，享年80歲。當時汪明荃、林建明、劉德華等唔少藝人都表示婉惜。
張庭瑜

張庭瑜（英文：Kate Cheung，1999年2月19號—）係香港嘅女性新聞從業員同模特兒，2022年2月加入無綫電視，而家做緊無綫新聞台主播。

簡歷
張庭瑜佢係模特兒出身，後來，佢喺2022年2月轉職無綫新聞，擔任財經組同埋新聞組主播，之後兼任主播主持夜更深宵新聞報道主播同埋中華掠影主持。
余達之

余達之，OBE，JP（—1969年5月15號）係香港生意人同政治人物，做過市政局議員，有「糖薑大王」之稱，亦係九龍塘又一村嘅主要開發者。又一村最長嗰條馬路達之路就係以佢命名，紀念佢對香港工業嘅貢獻。
余達之喺香港出世，1928年喺馬來亞返香港，出任江利洋行董事長。
余達之從南洋引入當地有名嘅糖薑，令佢發達。1937年佢接辦濟隆糖薑公司，成為董事長兼總經理。
1969年5月15號，余達之過身。5月17號喺九龍殯儀館出殯，各界人士到場致祭者千幾人。港九18個社團喺6月8號下晝3點喺九龍舉辦追悼會，由中華廠商聯合會會長莊重文主持。
劉國昌

劉國昌（英文：Lawrence Lau，1949年—）係香港電影導演，被稱為香港寫實主義其中一個始祖。

生平
劉國昌籍貫廣東順德，喺南非出世，之後喺英屬香港接受教育同生活。早年喺拔萃男書院就學，同香港電影監製李恩霖係同學。佢之後喺美國南加州大學電影系畢業。

導演
2017年 《毒。誡》
2013年 《迷藏》
2013年 《早見，晚愛》
2013年 《奇幻夜》
2010年 《安非他命》
2010年 《實習大明星》
2009年 《機動部隊－伙伴》
2009年 《機動部隊－絕路》
2008年 《彈道》
2008年 《無野之城》
2007年 《圍城》
2006年 《我要成名》
2001年 《愛上我吧》
2000年 《無人駕駛》
1995年 《跟我走一回》
1993年 《情天霹靂之下集大結局》
1992年 《三個夏天 又名哥哥的情人》
1992年 《藍江傳之反飛組風雲》
1991年 《拳王》
1991年 《五億探長雷洛傳》
1991年 《五億探長雷洛傳II之父子情仇》
1990年 《廟街皇后》
1988年 《童黨》
Wayback Machine嘅版面存檔備份

被指有參與愛國電影《時代》拍攝事件
喺2020年，劉國昌被列作愛國電影《時代》導演，但係佢其後接受訪問嘅時候，就話真正拍攝時冇參與，因為個劇本越嚟越藍，所以褪軚。佢又話，只係幫手睇過初稿，畀咗少少意見。對於自己被加名，佢就話控制唔到，感到無奈。
司徒法基

司徒法基（法基師叔，Szeto Ken）係香港玄學師傅，1990年佛教葉紀南紀念中學畢業。而家佢同老豆司徒法正一樣係六壬法科玄學師傅，生仔後發展「親子玄學」。

車禍經歷
2015年12月7號傍晚，司徒法基夫婦揸私家車經過粉嶺公路時險「出事」，二人落車後架車先爆炸。
向華強

向華強（英文：Charles Heung，1948年12月16號—）係香港親中生意人、電影出品人、中國星集團董事會主席同埋電影監製。

屋企
向華強喺廣東出世。老豆向前係中華民國國軍少將，係黑社會新義安嘅創辦人、三合會成員。向華強喺向氏十三個兄弟入面排行第十，老婆係自台灣嘅陳嵐（又叫陳明英）。
仔女：向心妍，向均羚，向佑。

電影
向華強演過唔少部嘅電影，包括，《藍江傳之反飛組風雲》裏頭演藍江、《賭神》、《賭俠》、《賭神2》裏頭演龍五……，1996年經營中國星集團有限公司，出品過嘅戲有《黑金》、《龍在江湖》、《暗戰》、《孤男寡女》、《瘦身男女》、《大隻佬》、《神探》等等，1992年嘅《藍江傳》獲提名第十二屆香港電影金像獎最佳男主角。

爭議
關於向華強嘅爭議跨越陸台港澳四處，主要係圍繞佢親中，同中國共產黨，仲有同黑社會組織嘅關係。而除咗佢自己之外，佢嘅仔向佐亦係由中共共青團領導中華全國青年聯合會嘅委員。

支持「港版國安法」
喺2020年7月，北京繞過香港立法會，強行落實「港版國安法」，事件引起好多香港人不滿同國際社會關注，但包括向華強、成龍在內嘅一批香港演藝文化界人士，就發表聲明支持中共嘅決定，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

申請移民台灣
2020年12月，向華強向台灣內政部申請依親移民嚟台灣，向氏家族甚至搵埋台灣立委遊說主管機關，但台灣國安單位考慮到佢同共產黨嘅關係，研判佢嘅申請有「中共任務性移民」可能性。向太陳嵐回應事件嘅時候，就話只係老公同個仔方便出入台灣，先申請依親居留簽證。
民進黨立委王定宇亦關注事件，形容要保護台灣安全，一定要否決呢個申請。經濟民主連合智庫召集人賴中強回應事件嘅時候，形容向華強喺香港影視界有高度影響力，如果佢喺台灣演藝圈發展，將中國對藝人政治審查嗰套搬嚟台灣，恐怕會造成台灣藝人全盤變質，令人擔憂。

因賭廳出問題而被追債
内文：多金事件
响2015年，有批存款於永利澳門內多金賭廳嘅客户，由於收唔返錢，喺示威追債時，將矛頭指向被認為係幕後老闆嘅向華強。
片種

片種（英文：Film Genre）又叫做電影類型，係指基於影片嘅敘事方式同埋感情反應嚟幫電影進行分類嘅一種方法，同一類片種會有相同講故仔嘅元素。
電影嘅分類方法，一般都可以按照「理想主義法」（idealist method）、「經驗法」（empirical method）、「先驗法」（a priori method）、「社會習俗」（social conventions）呢四樣方法嚟進行定義。
殭屍片

殭屍片係指講殭屍嘅電影，喺港產片當中好常見。
靈魂奇異點

《靈魂奇異點》係香港女子組合Lolly Talk嘅第十一首單曲，由周國賢作曲，小克填詞，喺2024年10月1號推出。呢首係Lolly Talk第一首冇直接用數字做歌名嘅派台歌。
陳定幫

陳定幫（英文：Clement Chan Ting Bong，1981年12月5號—）係香港玄學家，金剛上師陳果齊個仔；2013年上無綫電視做節目《求愛大作戰》嘅「愛情玄學家」所以出名兼紅咗。
區宗傑

區宗傑（英文：Stanley Au Chong-kit，1941年8月28號—）係澳門滙業銀行持有人、澳門政治人物，籍貫新會潮連富岡鄉（而家屬江門）。
Lewsz

Lewsz（2000年1月18號—）係香港男rapper，2022年正式出道，屬香港華納唱片旗下。
MastaMic

MastaMic（1986年4月25號—）又名馬米，原名唐崇政，係香港男音樂人、rapper，2005年出道。
Mr Doodle

Mr Doodle（1994年3月8號—，原名Sam Cox）係英國當代藝術家，出名畫塗鴉。
YUTA

YUTA係香港男歌手，2022年出道，屬A Music旗下。
丹尼卡華積

丹尼卡華積（西班牙文：Daniel Carvajal，1992年1月11號—）係西班牙一個男足球員，踢後衛，而家效力緊西甲球隊皇家馬德里。
丹尼奧普丹斯

丹尼奧普丹斯（葡文：Daniel Podence，1995年10月21號—）係葡萄牙一個男足球員，踢翼鋒，而家效力緊英超球隊狼隊。
亞歷山度阿圖比利

亞歷山度阿圖比利（意大利文：Alessandro Altobelli，1955年11月28號—）係意大利一個退咗役嘅男足球員，舊時仲踢緊波嗰陣多數踢開前鋒。
亞歷珊卓達迪莉奧

亞歷珊卓達迪莉奧（英文：Alexandra Daddario，1986年3月16號—）係美國一個女演員同埋模特兒，喺2002年出道。
亞瑟積捷斯卓

亞瑟積捷斯卓（波蘭文：Artur Jędrzejczyk，1987年11月4號—）係波蘭一個男足球員，踢後衞，而家幫緊俄超球隊卡斯洛達踢波。

威水嘢
呢節要加長。
亞當馬仙拿

亞當馬仙拿（英文：Adam Masina，1994年1月2號—）係摩洛哥男足球員，踢後衛，2014年第一次踢職業賽，效力過博洛尼亞同埋屈福特。
亞諾什

亞諾什（János Áder，1959年5月9號—）係匈牙利人，喺2012年至2022年擔任匈牙利總統，之後由諾瓦克·卡塔琳繼任。
伊度亞度卡馬雲加

伊度亞度卡馬雲加（法文：Eduardo Camavinga，2002年11月10號—）係安哥拉一個男足球員，踢中場，而家[咩時候？]效力緊西甲球隊皇家馬德里。
麥科士打

麥科士打（德文：Marc Forster，1969年1月27號—）係德國一個男電影導演同編劇，喺1995年出道。
黃教安

黃教安（1957年4月15號—）曾經係韓國代理總統，由2016年做到2017年。
默里·蓋爾曼

默里·蓋爾曼（Murray Gell-Mann，1929年9月15號—2019年5月24號）係美國物理學家，研究粒子物理學，憑住基本粒子嘅研究拎到1969年諾貝爾物理學獎，畀人叫做「夸克之父」。
寺杣昌紀

寺杣昌紀，係日本嘅一個男配音員。

配音作品一覽
呢個表唔完整，歡迎加料。
2025年
BanG Dream! Ave Mujica（豐川定治）
針尾鴨

針尾鴨（Anas acuta），係鴨科鴨屬嘅其中一種雀，身有啡色同白色紋。
歐洲金雀

歐洲金雀（學名：Chloris chloris）係一種雀，生物分類入面歸金雀嘅一個物種，廣泛分佈響歐洲、北非同西南亞。
劉偉德

劉偉德（英文：Lau Edward Wai Tak，—2023年），中文花名「大舊」，英文簡稱「Ed Lau」，係香港男生意人、政治人。
2014年：喺雨遮革命期間親身「防守」金鐘佔領區東面。
2015年，佢參選中西區大學選區區議員，但輸咗。
2017年；渠宣佈退出政治圈傍社會運動圈。
2018年……英國導演杜浩綸（Matthew Torne）拍嘅紀錄片《分域大道》公映，劉偉德係5個主角之一。
2023年——佢喺星加坡過身，當時由於當地政府控告資助社會運動而滯留。
生日歌

《生日歌》（英文： Birthday Song），又叫《祝你生日快樂》或者《祝你生辰快樂》（英文： Happy Birthday to you），係首生日會唱嘅歌，原版係用英文唱，之後被翻譯做好多語言版本。根據1998年版《健力士世界紀錄大全》，呢首係最多人識唱嘅英文歌。
多德勒支

多德勒支（英文：FC Dordrecht）係荷蘭多德雷赫特一間職業足球球會，依家踢緊荷蘭乙組足球聯賽。
夏伯茨·束古爾斯

夏伯茨·束古爾斯（拉脫維亞文：Herberts Cukurs；1900年5月17號—1965年2月23號）係一名拉脫維亞飛行員，拉脫維亞納粹組織「阿拉斯突擊隊」領導人物，喺納粹德國佔領拉脫維亞期間親自組織同參與對拉脫維亞猶太人嘅屠殺。二戰結束之後，束古爾斯經法國逃亡到巴西聖保羅。1965年，束古爾斯被以色列特工誘騙到烏拉圭首都蒙特維迪奧郊外殺死。
火焰

火焰（粵拼：fo2 jim6）係可燃物質喺燒緊嗰陣發出嘅光同熱嘅氣體區域。佢係從既大量又集中喺一嚿細範圍嘅放熱反應而搞出嚟嘅嘢，如估火焰本身可以熱到同氣體離子化嗰時，就變成電漿。

發生火焰嘅條件
出火焰嘅條件分別有蒸發燃燒條件同埋分解燃燒條件呢兩個，佢可以係：
蒸發燃燒：雖然話有時都可以睇到其它氣體嘅火重喺度燒緊，但喺事實嚟講，如估易燃氣體達到易燃溫度嘅話，佢就即刻有火焰飆出嚟。
分解燃燒：固態物質俾火燒緊嗰時產生嘅熱可以搞到部分嘅固態物質結構產生化學反應而分解而飆出嚟嘅火焰。

火焰嘅構造
喺化學界入面嘅火焰構造
喺化學角度嚟講，火焰係一般分成外焰（氧化焰）、內焰同埋焰心呢三個。一般嚟講，用外焰嚟加熱係最好嘅方法。

外焰（氧化焰）
火焰嘅最出面嗰塊係外焰。由於佢成日掂到氧氣嘅關係，加上佢好快就出氧化反應，結果就出咗個外焰。喺一般嚟講，外焰嘅溫度係最高嘅。佢第個名係「氧化焰」。

內焰（還原焰）
火焰嘅中間嗰塊係內焰。喺外焰用咗嘅氧氣喺用唔嗮嗰時用嘅火焰，由於佢唔係幾夠氧氣，所以氧化反應嘅溫度重低過外焰。由於佢畀唔到氧過嚟，加上係唔完全燃燒，有還原作用嚟還原喺氧化入面攞嘅氧气。所以佢嘅第二個名係「還原焰」。

焰心
火焰嘅最入面嗰塊係焰心。由於佢掂唔到氣體，所以火焰溫度比較低。一般嚟講，火焰嘅焰心唔單止溫度比較低，甚至顏色都好暗吓（因為佢唔發光）。

形態
喺失重狀態或真空環境入面嘅火焰，好似個波噉。
由於火焰所產生嘅熱量嘅密度重細過周圍嘅空氣，所以喺火焰嘅周圍就出現咗氣流上昇。而嗰啲上升咗嘅空氣俾氣流吹成一嚿先至出咗好似耳仔噉嘅嘢，而火焰最上面燒出嚟嘅嘢係生成類似氧化物嘅氣體出嚟。而且呢啲火焰喺有新嘅可燃氣體嚟咗之後重會繼續燒落去。如估講大啲嘅火焰，甚至會出現亂流都有。如估喺失重狀態或真空環境嗰陣，火焰係唔會跟住氣流嚟上升嘅，而係出現好似個波噉嘅火出嚟。

色
火焰喺唔同嘅情況都有唔同嘅顏色。嚴格啲嚟講，火焰係冇一個固定嘅色。甚至係物質含有元素或溫度唔一樣嗰陣，色彩都唔一樣。不過如果一樣嘢加熱到某個溫度就識得燒，重會有白熾。重有嘅係，唔係所有藍火嘅溫度重高過黃火（例如酒精燈）。而按溫度嚟變嘅火焰色係物質本身嘅色。
一般嚟講，凈係用肉眼嘅方法嚟估個火光究竟有幾高溫：

溫度
賓生燈嘅唔同火焰顏色係睇究竟畀咗幾多氧氣。1號嗰個係冇事先撈埋氧氣而出黃色黑煙嘅擴散火焰；而4號嗰個係事先將燃料撈夠嗮氧氣嗰陣，唔出黑煙且火焰嘅色係睇分子嘅自由基。尤其係CH同C2嘅帶放射（英文：band emission）情況。而紫色嗰嚿嘢係通過特殊嘅攝影方法先至搞出嘅嘢。
除咗上面嘅方法可以話出嗰啲嘢嘅火焰溫度情況之外，以下寫嘅係一部分嘢嘅火焰溫度：

最熱嘅火焰溫度
最熱嘅火焰溫度係C4N2，火焰色係好光嘅藍白色，而火焰溫度可以去到4986.85℃。如估喺臭氧嘅環境入面，甚至可以去到5726.85℃咁高。佢之所以咁高溫係因為喺燃料入面缺少氫氣，加上冇其它帶有水元素嘅輔助燃燒物存在。

凍焰
内文：凍焰
低過120℃嘅燃料一撈埋一齊，出好渣屎嘅火焰嗰啲火焰係凍焰。呢樣嘢喺1817年由函菲·地維發明，而呢樣嘢嘅進度係打算喺一個好兼集中嘅溫度嚟搞混合反應。如估啱嗮環境條件而且喺冇第啲易燃嘅嘢嘅話，將會搞出循環嘅化學反應而出帶有波動嘅中間產物出嚟，而且溫度變化範圍喺-173.15℃嗰邊。有時呢個反應重有爆裂嘅嘢出嚟。

其它
火焰嘅外焰溫度好高，如估人嘅皮膚一旦直接掂到佢嘅話，好易燒傷同瘌嚫。如估俾火燒到嘅部位出現嗰笪嘢，喺細菌學嚟講，就係傷口發㷫同紅腫。喺人情嚟講，比較勁抽嘅情感同仇恨可以用嚟形容火焰噉解。
宋敏莉

宋敏莉（葡文：Song Man Lei，1966年2月—）係澳門終審法院院長。

簡歷
宋敏莉1966年2月喺中國內地出世，北京大學法學學士同碩士。
1994年至1996年擔任司法參事同實習司法官，1996年9月起擔任前澳門檢察官公署檢察官。
1999年12月20號獲行政長官任命為澳門特别行政區檢察院檢察官，2000年3月獲任命為檢察院助理檢察長。自2012年1月起，擔任澳門特別行政區終審法院法官。
曾擔任司法官培訓中心和法律及司法培訓中心教學委員會委員以及法律改革諮詢委員會委員，並分別喺2014年、2019年同2024年獲行政長官委任為行政長官選舉管理委員會主席。
宋郁文

宋郁文（1917年—1985年8月10號），名湘，廣東鶴山平岡村人。細個喺廣州返學。1933年入廣州《共和報》，歷任校對、采訪、編輯等職。1937年抗日戰爭爆發，佢兼主編《鐵血畫報》，又參加第四戰區政治部攝影大隊。後兼《大公報》廣州分館記者。1938年10月，轉任香港《大公報》戰地記者。旋返粤北曲江，歷任《大光報》編輯、採訪主任、編輯主任、總編輯各職，並創辦《風采樓》小報。1941年任《大光報》粤南版副主任兼總經理，又創辦《立言報》，後升總編輯，先後兼辦《西南日報》、《前鋒報》。抗戰勝利後，兼辦《天行報》、《原子能》雜誌。1949年10月，任《星暹日報》、《星泰晚報》編輯。1952年任香港《成報》編輯兼主筆，後先後兼珠海書院編輯學教授、樹仁學院文科教授、信義宗書院新聞系主任、香港中文大學校外進修部新聞標題學講師、香港大學校外課程部新聞文憑班講師。
1966年10月，任中華學術院詩學研究所委員。1969年開始任香港電台《咬文嚼字》節目主持人，做咗14年。1978年10月，任《名流》月刊總編輯。
1985年8月10號，宋郁文喺香港法國醫院因為癌病逝世，終年68歲。佢留低老婆同4仔1女，包括宋韶光。
宋郁文著有《三國雜談》、《杜甫詩話》、《唐詩戲講》、《俗語拾趣》、《廣州常用語僻字》等。
容小意

容小意（Yung Siu Yee，1919年—1974年3月17號），原名容金枝，籍貫廣東中山縣，家姐容玉意亦係歌劇同電影演員，姊妹倆擅長舞蹈，係歌舞劇團嘅演員，1941年開始參演香港電影《紫霞杯》，之後多演刁蠻閨秀或者妖艷婦人。1941年同演員導演李清結婚，有一仔（李雄）兩女（李愛齡、李愛蓮）。
1974年3月17號凌晨3點喺瑪麗醫院因白血球過多症逝世，享年55歲。1974年3月19號喺九龍殯儀館舉行喪禮，遺體下葬九龍長沙灣天主教墳場。
李浩然

李浩然（Hoey Simon Lee），係香港親中派政治人物兼商界人士，「基本法小護法」王振民嘅第一位博士學生，曾經做過團結香港基金副總幹事、香港發展中心董事，又去過貴州擔任縣長助理，被視為「比蔡若蓮更紅更左」，亦有啲人估佢係中國共產黨黨員。除立法會議員外，佢亦身任華潤（集團）粵港澳大灣區辦公室主任兼秘書長、基本法基金會會長同埋香港學友社主席等等多個職務。

選舉經歷
喺2021年9月，佢當選成為香港特別行政區選舉委員會商界（第三）委員，之後佢有份提名李家超參與2022年香港行政長官選舉。
彭珮嵐

彭珮嵐（英文：Ivy Pang，1980年—）係香港女演員，參演舞台劇為主，亦演出過唔少港台電視劇集。佢係香港演藝學院戲劇學院藝術學士畢業，主修表演。
吳國才

吳國才（英文：Charles Ng）係香港投資推廣署助理署長。佢係毛里裘斯華僑第三代，中國鄉下嚮客家梅縣。

經歷
吳國才嚮加拿大某大學市場學畢業，又讀過香港科技大學同西北大學凱洛格管理學院合辦嘅EMBA課程。吳國才識英文、法文、廣東話同埋客家話。曾先後做過駐毛里裘斯港資成衣企業、美國運通、渣打銀行。吳國才嚮2002年入香港投資推廣署打工。

事件
2009年4月2號，吳國才因為私人送一箱紅酒畀上司賈沛年（Simon Galpin），而俾人停職審查。調查結果顯示投訴並冇事實根據，吳國才從有好似投訴所指送贈一箱紅酒畀賈沛年，兩人亦冇違反《公務員條例》。
張國華

張國華，香港親中派中醫師，僑港中醫師公會理事長。

政治經歷
佢係香港親中派人士。 喺2000年香港選舉委員會選舉入面，佢攞到286票，成功當選。
喺2011年香港選舉委員會選舉入面，佢攞到761票，成功當選。
喺2016年香港選舉委員會選舉入面，佢當選成為中醫界委員，之後佢有份提名林鄭月娥參選。
周朝俊

周朝俊（字夷玉）係大明劇作家，寧波鄞縣（依家既寧波市鄞州區）人，對佢既生平知道既嘢唔多，只知道佢係喺隆慶（明穆宗）同埋萬歷（明神宗）年間既人，佢所寫既劇本好多，但係依家仲流傳既只得《紅梅記》。
昆劇《脫阱》、《鬼辯》、《算命》等既折子戲，同埋粵劇既《再世紅梅記》都係出自《紅梅記》。
《紅梅記》既題材嚟自元末明初瞿佑既《剪燈新話》裡面既《綠衣人傳》，個古仔寫裴禹、盧昭容同埋李慧娘既愛情故事。《紅梅記》裏面既李慧娘係一個善良、勇敢、有正義感、不畏強暴既人。
墨子

墨子（前468年—前391年）原名墨翟，係中國戰國時期出名嘅思想家，創立咗墨家學說。
吳介民

吳介民（1962年9月19號—），美國哥倫比亞大學政治學博士（1998），台灣政治學學者，而家任職中央研究院社會學研究所研究員，台灣守護民主平台協會成員。

研究領域同關注議題
佢嘅學術興趣包括政治社會學、政治經濟學、中國政經社會變遷、台灣民主化等。另外，佢有時會關注香港議題。

聲援香港人批評林靜儀被網軍出征
喺2022年5月一次立法院外交及國防委員會會議入面，民進黨立委林靜儀以假消息阻止政府原定開放無居留資格嘅港澳居民來台就讀高中嘅措施，吳介民當時就質疑，林靜儀當初喺台中包場《時代革命》嘅時候，就應該對國家政策理應徹底理解來龍去脈、利弊得失。而家咁做只會令人覺得政府言而無信。佢又批評林靜儀咁樣只係蹭聲量。
佢嘅言論結果引來一啲網民嘅出征，之後，前外交官劉仕傑喺Facebook表示表示，長期認識吳介民嘅人，都唔會懷疑他堅定一貫嘅本土色彩，佢比起許多政客所謂「撐香港」之類嘅廉價口號，更加令人動容，對於吳介民被出征感到慨嘆。
岩井俊二

岩井俊二（日文：岩井 俊二，1963年1月24號—）係日本電影導演，日本宮城縣仙台市出世，代表作係1995年電影《情書》。
意大利文字母

意大利文字母係拉丁字母變體，用嚟表達意大利文，現代意大利文有21個字母，當中5個用嚟拼外文詞。
左光斗

左光斗（1575年—1625年），字遺直、共之，號浮丘，係大明監察御史，亦係史可法嘅師父，南直隸桐城縣（而家安徽桐城）人。
1624年，楊漣上疏揭發魏忠賢嘅罪行，但係魏忠賢反而砌楊漣、左光斗生豬肉，話佢哋接受熊廷弼嘅賄賂，喺1625年，因為東林黨爭而畀魏忠賢派人打死。死後謚號忠毅，世稱「左忠毅」。
陳進雄

陳進雄，香港親中派人士，民主思路理事。

政治經歷
佢係香港親中派人士。對美國持不友善態度，指控美國過度誇大中國對美國嘅安全同經濟威脅。
喺2021年香港立法會選舉，北京未經諮詢或香港人同意，大幅度削減直選議席比例同限制民主派參選，佢參選九龍東選區，攞到2999票，未能當選。
楊尚友

楊尚友（英文：Christian Yang，1978年9月9號—）係香港廚師，亦做過飲食節目主持，最叻做破格菜式，綽號「廚壇魔術師」，曾經自創用燙斗烘多士、用西多士做雪糕。

生平
楊尚友喺毛里裘斯嘅華人家庭出世身，7歲去香港讀書，喺1986年到1992年就讀香港法國國際學校，之後喺1996年喺漢基國際學校度畢業。佢細個志願做廚師，15歲返毛里裘斯一間酒店餐館學廚，由洗碗切菜做起，之後瑞士洛桑酒店管理學院收咗佢，接受廚師訓練，重去過瑞士日內瓦同法國巴黎嘅餐廳打工。2001年讀完國際酒店管理學士課程就再返香港，創辦第一間DIY大阪燒餐廳。佢2006年讀完倫敦城市大學房地產投資碩士學位。
楊尚友返香港之後，積極參與電視幕前演出，比較出名嘅係做now TV煮食節目《煮角》其中一位主持。2016年，佢更有份做ViuTV電視劇《三一如三》其中一位單元主角，劇中做返廚師。
楊喺2015至2018年，每年幫港澳地區嘅麥當勞做顧問，研發新產品。
鄧肇峰

鄧肇峰，香港親中派政治人。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，佢違規掛宣傳品有被追討移除費。
駐港家鄉味

《駐港家鄉味》（英文：The Familiar Taste）係香港MakerVille製作嘅飲食節目，由陳安立、駱振偉同梁雅琳主持，2024年10月27號到2025年1月5號逢禮拜日20:00—20:30喺香港電視娛樂ViuTV播。節目主持會聯同唔同國家嘅駐港代表去嘗試同介紹各國特色食物。

節目調動
2024年12月22號：由於19:30-20:30播《2024香港大事回顧》，所以停播一次。
飛狐外傳

《飛狐外傳》係香港作家金庸寫嘅武俠小說，1960年寫。

內容大意
《飛狐外傳》的故事發生在胡一刀死後幾年。他的兒子胡斐，由平阿四撫養大，繼承了胡家絕技，成爲一個高手。在四處遊歷探險的旅途中，他遇到了惡棍鳳天南。胡斐欲殺死鳳天南，爲被他殘害的人們伸張正義。同時，他亦遇到一個對他動了情的少女袁紫衣。由於袁紫衣為鳳天南強姦其母後所生之女，每次胡斐差一點可以殺死鳳天南這個惡霸時，袁紫衣皆出手制止。
根據平阿四所言，胡斐相信他的父親是武林名俠苗人鳳所殺的。苗人鳳讀信後，胡斐並沒有殺他，因爲苗人鳳中了敵人的劇毒，雙目暫時失明。胡斐被苗人鳳的英雄氣概深深折服，開始懷疑平阿四誤會了苗人鳳。他決定幫助苗人鳳，並爲他的雙眼尋找解藥。他遇到了已故毒手藥王的小徒弟程靈素，並目睹她運用冷靜與智慧，打敗自己三個邪惡的師兄師姐。她答應他去幫苗人鳳治療雙眼。
苗人鳳恢復視力後，承認自己確實在幾年前無意中殺死了胡一刀。胡斐明瞭真相後，悲痛萬分，與程靈素離去了。胡斐和程靈素結拜成兄妹，一同遊歷，偶然遇到福康安舉辦的天下掌門人大會。大會上的選拔，實乃福康安企圖引起武林動盪，互相殘殺，並藉機讓朝廷控制武林之奸計。胡斐和程靈素喬妝參加。在袁紫衣的幫助下，三人揭露了福康安的陰謀，擾亂了大會。
胡斐和程靈素被敵人襲擊，胡斐爲保護程靈素，中了敵人的劇毒。程靈素捨命相救。彌留之際，程靈素向胡斐示愛。程靈素的慘死，令胡斐萬分悲痛。斂葬程靈素後，胡斐再次遇到袁紫衣。袁紫衣告訴胡斐，自己從小已入佛門。即使自己很傾慕胡斐，亦不能與胡斐相好。臨走前，她向胡斐雙手合十，默唸經文。
曹亞文尼

曹亞文尼（法文：Aurélien Tchouaméni，2000年1月27號—）係一個嚟自法國嘅男足球員，踢開中場，而家效力緊西甲球隊皇家馬德里。

威水嘢
佢喺2022年入選咗FIFA世界盃法國隊。
曹永興

曹永興係日軍侵南京下關集體屠殺嘅唯一倖存者。
是枝裕和

是枝裕和（日文：是枝 裕和，1962年6月6號—）係日本電影導演，1995年開始執導劇情長片，2018年憑電影《小偷家族》攞金棕櫚獎，同時亦獲奧斯卡最佳外語片獎提名同金球獎最佳外語片獎提名。
朱麗蒨

朱麗蒨（英文：Carol Chu，1966年4月6號—，原名朱麗卿，坊間長期寫成朱麗倩‎）係馬來西亞華裔女藝人，2008年做咗香港藝人劉德華嘅老婆。
瑞恩

瑞恩（前藝名芮恩，原名盧瑞恩，1981年1月29號—）係星加坡女演員，新傳媒七公主之一。 以歌手身份出道，之後加入新傳媒並主力演出電視劇。2004年22歲時憑《野蠻親家》成為新傳媒七公主之一。曾連續三年獲得紅星大獎觀眾票選「最喜愛女角色」。
潘宇謙

潘宇謙（英文：Anson Poon，1990年2月10號—），藝名AP，原名潘伯仲，係香港男歌手，2016年出道。
潘宗孝

潘宗孝（英文：Ernest Poon，1992年8月25號—），藝名ERN9，係香港YouTuber，2021年開始係YouTube頻道「試當真」成員，2023年做咗男子音樂組合N9隊長。

演出
呢個表唔完整，歡迎加料。
彼得汀尼治

彼得汀尼治（Peter Dinklage，1969年6月11號—）係美國演員，1995年出道，出名作品包括電視劇《權力遊戲》。
不可能任務

《不可能任務》（英文：Profession Impossible），係香港無綫電視嘅真人騷節目，總共有三輯。

介紹
第一輯由錢嘉樂、林迪安做主持，喺2022年2月10號到3月27號期間喺翡翠台播（播映時間唔固定）。節目參加者分兩隊，分別做「動作特技考驗」同「特警遴選體驗」嘅任務。
第二輯喺2023年5月14號到7月2號同埋7月30號到8月13號逢禮拜日22:00－22:30喺翡翠台播。節目參加者分三隊，分別做「電視幕後製作挑戰」（籌辦年度慈善籌款節目《慈善星輝仁濟夜》）、「警隊專業訓練」同「建築工程實習體驗」嘅任務。
第三輯喺2024年12月15號開始逢禮拜日22:00－22:30喺翡翠台播，只係得一個任務。

節目調動
第二輯
2023年5月28號：由於播映《中年好聲音夢想成真演唱會》，所以停播一次。
朱爾古迪

朱爾古迪（粵拼：zyu1 ji5 gu2 dik6，法文：Jules Koundé，1998年11月12號—）係法國一個男足球員，嚟自巴黎，踢緊後衞，喺2016年正式出道。

參加咗
呢節要加長。
林兆波

林兆波（英文：Lam Siu-por，1954年3月28號—）係香港數學家，亦係第5任香港行政長官林鄭月娥嘅老公。佢既係香港史上頭一位男性嘅香港首長配偶，亦未有跟慣例擔任任何公職。
林麗嬋

林麗嬋（英文：Janet Lam Lai-sim，有啲場合會冠夫姓叫李林麗嬋）係現任香港行政長官李家超嘅老婆。1976年開始幫當時19歲嘅李家超馱大仔李文龍嗰陣仲未結婚；1980年同時年23歲嘅李家超結婚。

年齡秘密
林麗嬋一直都冇公開自己幾多歲，淨係可以根據大仔李文龍出世年份推斷佢應該喺1964年或之前出世。有傳言話唔公開嘅原因係因為林麗嬋當年未夠秤就馱咗李家超個仔，如果公開就等於踢爆自己當差多年嘅老公未入職已經「衰十一」（與年齡在16歲以下的女童性交），甚至乎「衰十三」」（與年齡在13歲以下的女童性交），咁樣亦都解釋到點解兩個人要响大仔已經三、四歲嘅時候先正式結婚，目的就係等林麗嬋足秤先結得婚。
林妹妹

林妹妹（原名林杏翹，1912年1月17號—1968年1月5號）係香港1930-1960年代一位女演員，由默片演到粵語長片，總共超過250齣戲。
吳日言

吳日言（英文：Yan Ng，1983年11月25號—），原名吳凱茵，係香港女歌手同演員，2004年出道。佢2014年自資創業，經營流動應用程式生意。2019年開始搞飯糰店。

演出
呢個表唔完整，歡迎加料。
卡娜古芝羅

卡娜古芝羅（英文：Carla Gugino，1971年8月29號——）係美國一個女演員，佢喺1988年出道，作品有《天姬戰》同《罪惡城》。
域斯伊凡

域斯伊凡（英文：Rhys Ifans，1967年7月22號—）係英國一個男演員，喺1990年出道，作品有《摘星奇緣》同《凶汽球》等等。
茱諾坦普

茱諾坦普（英文：Juno Temple，1989年7月21號—）係英國一個女電影演員，喺1997年出道，作品有《極黑勢力》同《愛·誘·罪》等等。
漢娜韋汀咸

漢娜韋汀咸（英文：Hannah Waddingham，1974年7月28號—）係英國一個女演員同歌手，喺2010年出道，作品有《乜都得教練》同《踎低噴飯之火腿騎士》等等。
積遜蘇迪堅斯

積遜蘇迪堅斯（英文：Jason Sudeikis，1975年9月18號—）係美國一個男演員同編劇，喺1997年出道，作品有《乜都得教練》等等。
奇雲史密夫

奇雲史密夫（英文：Kevin Smith，1970年8月2號—）係美國一個男導演同編劇，喺1992年出道。}}
李察連利加

李察連利加（英文：Richard Linklater，1960年7月30號—）係美國一個男編劇同電影導演，嚟自侯斯頓，喺1985年出道。
翟科比

翟科比（德文：Gert Fröbe，1913年2月25號—1988年9月5號）係德國一個男演員同配音員，作品有《鐵金剛大戰金手指》同《走私客勇鬥金手指》等等。
佐治山打士

佐治山打士（英文：George Sanders，1906年7月3號—1972年4月25號）係英國一個男作家同演員，嚟自聖彼得堡，作品有《彗星美人》同《蝴蝶夢》等等。
John Howcott

John Howcott，係美國音樂製作人同詞曲作家。
佐治拿夫

佐治拿夫（英文：George Raft，1901年9月26號—1980年11月24號）係美國一個男演員同舞蹈員，嚟自紐約，作品有《熱情如火》同《傷面人》等等。
佐治奧勃蘭

佐治奧勃蘭（英文：George O'Brien，1899年4月19號—1985年9月4號）係美國一個男演員同埋製片人，嚟自三藩市，作品有《鐵馬》同《荒漠戰笳聲》等等。
巴黎聖日耳門

巴黎聖日耳門，亦有譯巴黎聖日門，係法國巴黎嘅一間職業足球球會，喺1970年成立，目前踢緊法國甲組足球聯賽。
多蒙特足球會

多蒙特（粵拼：do1 mung4 dak6；德文：Dortmund，全名縮寫：BVB）係德國嘅一間職業足球球會，而家打緊德國甲組足球聯賽。多蒙特喺1997年攞過一次歐洲聯賽冠軍盃，係德甲除拜仁慕尼黑之外嘅球隊最近一次攞到冠軍盃。多蒙特同拜仁慕尼黑之間嘅比賽叫做「國家打吡」，多蒙特同史浩克04之間嘅比賽叫做「魯爾區打吡」。

歷史
多蒙特普魯士1909球類運動會註冊協會1909年12月19號喺多蒙特市成立。
1933年，多蒙特同其他球會一樣都係實行所謂領導人負責制。而係喺1934年奧古斯特·布瑟代替咗唔肯加入納粹黨嘅埃貢·潘圖盧普，成為新任俱樂部主席。
1947年5月18號，多蒙特以3：2 擊敗史浩克04。
1956年第一次攞到全國冠軍，第二年衛冕成功。
1963年攞到德國甲組足球聯賽成立之前嘅最後一個全國冠軍。
1966年攞到歐洲盃賽冠軍盃。
1972年聯賽排名係第17位，降班西區聯賽。
1974年5月2號同史浩克04嘅比賽為新建成嘅威斯特法倫球場揭幕。
1976年多蒙特番去甲級聯賽。
1991年希斯菲特執教多蒙特。
1995年攞到德甲冠軍，第二年衛冕成功。
1997年多蒙特喺慕尼黑奧林匹克體育場擊敗祖雲達斯攞到歐聯冠軍，希斯菲特離開球會。
2000年10月31號球會喺法蘭克福證券交易所上市。
2001年森馬開始執教多蒙特。球會用咗1億4千萬馬克買咗路斯基、真·高拿、阿武羅素，其中阿武羅素嘅轉會費2500萬曾經係德國球會之間轉會費最高嘅記錄。第二年球會奪冠。
2011年事隔九年攞番德國甲組足球聯賽冠軍，第二年衛冕成功。
2012年多蒙特再一次攞到德國甲組足球聯賽冠軍，以81分成為德甲史上最高分嘅冠軍。同時亦喺德國盃決賽以5:2擊敗拜仁慕尼黑攞到冠軍，係球會史上第一次成為國內雙冠王。
2013年多蒙特攞到德國甲組足球聯賽亞軍。喺2012/13度歐洲聯賽冠軍盃四強擊敗皇家馬德里，入咗決賽，係球會史上第二次入到歐聯決賽，但喺決賽輸咗畀同國對手拜仁慕尼黑，攞到亞軍。
2014年2-0擊敗拜仁慕尼黑，攞到德國超級盃冠軍。

主場球場
西格納伊度納公園
西格納伊度納公園（Signal Iduna Park）係「西法倫球場」（Westfalenstadion）由2005年12月至2021年6月嘅冠名贊助名，屬於德國甲組足球聯賽球隊多蒙特嘅主場球場。國內聯賽容量果包含81,264座位同企位，當舉行緊國際賽嗰時會改做全座位，可以容納到67,000人。球場原本用普魯士省份威斯法倫（Westphalia）做名，係全德國最大嘅球場，喺2004/05球季以140萬觀眾嘅人次創下咗歐洲足球入場觀眾人次嘅新紀錄。
喺1960年代，多蒙特已經開始籌備起一個新嘅球場去取代好舊嘅「紅地球球場」（Stadion Rote Erde），但係龐大嘅工程計劃因為資金嘅問題而中止咗。 喺1971年科隆市因為財政問題而退出舉辦1974年世界盃嘅城市，多蒙特成為咗替補城市，原先起新球場嘅資金亦都同多蒙特合併咗，但係資金仍然唔多夠，建築商採用咗造價低、以預制組件做基礎、可容納54,000觀眾嘅新型設計方案，喺1971年10月19號獲批准開始工程，起咗一年就用得。
喺1974年4月2號，多蒙特正式搬入西法倫球場，揭幕賽同史浩克04打友誼賽，0-3輸咗。15日之後打第一場正式嘅國際賽，由西德隊對匈牙利隊，結果國家隊以5-0擊敗匈牙利。1974年世界盃西法倫球場進行咗三場分組初賽同巴西對荷蘭嘅第二輪分組賽。多蒙特喺1972年降咗去乙組，係唯一德乙主辦1974年世界盃嘅球隊。1976年升返德甲，多蒙特終於可以將頂級聯賽帶去西法倫球場。
喺1990年代，經過兩次嘅擴建之後，西法倫球場外觀好有現代嘅風格：球場北面外牆更加用咗全鋼結構框架懸掛鋁合金嘅玻璃幕墻。兩次擴建一共用咗1億1千萬馬克。
當德國喺2000年獲得2006年世界盃嘅主辦權嗰時，球場俾人叫做「德國足球大劇院」（Opera House of German Football，雖然係德國投標嘅重點球場，但係唔啱國際足協嘅世界盃準決賽球場嘅規定。西法倫球場需要做第三次嘅擴建，喺原有四面看臺嘅四角加建，將國際賽嘅容量升到67,000人。
喺2005年，西法倫球場嘅命名權以2,000萬歐元賣咗畀一間保險投資公司西格納伊度納（英文：Signal Iduna）（Signal Iduna），更加喺12月改咗名做西格納伊度納公園。

球員
呢版要更新，以反映最新情況。加完料之後唔該拎走個模。

杜基斯治（Marvin Ducksch）
前鋒
 (1994-03-07) 1994年3月7號（30歲）
2012年
青年軍
－
曉姆斯、馬高·萊斯、維丹費拿分別係隊長、副隊長、第三隊長。

吉祥物
多蒙特嘅官方吉祥物叫Emma。
孟貴彬

孟貴彬（1926年—2015年6月8號），係中國男歌唱家。
張加毅

張加毅（1925年—2004年9月3號），係中國導演同填詞人。
Donald Parks

Donald Parks，係美國詞曲作家同音樂製作人。
1月5號

1月5號係公曆年嘅第5日，離年尾重有360日（閏年361日）。
<< - 1月 - >>



大件事
1809年：英國同土耳其簽訂達達尼爾條約，英土戰爭結束。
1912年：南京中華民國臨時政府舉行第一次內閣會議。
1914年：福特汽車宣佈推行八個鐘嘅工作制同埋最低工資5緡美金一日。
1951年：南韓、美國盟軍反攻俾北韓佔據嘅漢城（今首爾）。
1974年：中文同英文並列為香港法定語文。
1975年：鄧小平復出，開始整頓文化大革命。
1980年：香港郵政署工潮。
2002年：15歲飛行員學生Charles Bishop將一架小型飛機撞埋佛羅里達州坦帕一幢建築物，引起一啲人對911事件嘅恐慌。
2004年：香港首宗地鐵縱火案。
2005年：天文學家 Michael E. Brown 嘅研究小組係2003年10月21號影嘅相中發現矮行星鬩神星，呢粒所知最大嘅矮行星。
2008年：至貴嘅紗麗賣出，獲得健力士世界紀錄認可係「世界上最貴嘅絲綢紗麗」。
2020年：珠江口發生地震。
2020年：第77屆金球獎頒獎典禮喺美國洛杉磯比華利山比華利希爾頓酒店舉行。
亞弗列·卡斯特拿

亞弗列·卡斯特拿（Alfred Kastler，1902年5月3號—1984年1月7號）係法國、德國一個物理學家、詩人、大學教員。
亥姆霍茲

亥姆霍茲（Hermann von Helmholtz，1821年8月31號—1894年9月8號）係德國物理學家，研究唔同範疇，尤其係流體動力學。
匝瑳

匝瑳係日本千葉縣一市，人口約莫4萬。2006年1月23日設立，由八日市場市同匝瑳郡（日文：匝瑳郡）野榮町（日文：野栄町）合併誕生。
舊八日市場市地區以苗木聞名，匝瑳市嘅苗木栽種面積位居日本第一。
反華

反華（英文：anti-Chinese）、排華（英文：Chinese Exclusion）、反中 (英文：anti-China）或恐華（英文：Sinophobia），喺不同情境同時空脈絡下指反對、排斥或歧視華裔、華人、中國人或中國政府嘅簡要代稱。由於呢兩個字嘅實質內容取決於係「邊個」（非華主流社會、反對中國政府政體或政策人士）反對「乜嘢」（華裔、華人、中國人或中國政府），因此喺政治論述中成日被用來對華人、中國人、中國政府進行政治權益或正當性辯護，喺唔同嘅時空情境下會有唔同嘅反應同詮釋。
喺非華人主導嘅社會情境下，反華一詞指嘅係華裔同華人係少數族裔嘅情境下受到主流社會嘅反對或排斥表現及政策。
喺國際關係同中國外交政策方面，反華一詞常與反中一詞混為一談，如中華人民共和國常以「境外反華勢力」一詞，將反對中國政府政體或政策嘅論述劃為對中國、中國文化或中華文化嘅反華行為。中國近代政治史上，中國國民黨及中國共產黨都有類似嘅政治論述手法，將其政治對手描繪成和外來勢力合作來推翻其掌握嘅中國或中央政權。 喺相關嘅政治宣傳宣傳及新聞報導，反華或反華勢力一詞廣泛地和反中有時混為一談，有時明顯地區分。支持中華人民共和國政府、中國共產黨嘅組織及相關政策嘅政治論述常將反中（反對中國政府或中國共產黨）和反華（反對中國及中國人）混為一談。
因此非漢人／華人主流社會對華人及華裔做為少數族裔產生嘅反對、排斥、歧視、仇視或恐懼嘅情緒或具體反華(英文：anti-Chinese）或排華（英文：Chinese Exclusion）現象，乃為族裔政治緊張關係嘅表現, 有時和種族主義或仇視外來移民相關。這未必和喺國際關係及中國外交政策上嘅反中（英文：anti-China）或恐華 （英文：Sinophobia )相關嘅所謂「境外反華勢力」嘅政治宣傳及論述相等。

華人、華裔、華僑
對有華人血統​​或外部特徵（如黃皮膚）嘅人因經濟機會及文化差距所產生嘅偏見、反感及排斥。有時此族裔偏見常和東亞其他國家(如日本人)混為一談。如二次世界大戰後，澳洲嘅白澳政​​策嘅反日情結及美國因日本跨國企業挑戰美國汽車工業嘅反彈嘅反日情緒，都有擴及到同為亞裔嘅華人。

中國政府
對當時中國政府或政權（如清朝、中華民國、中華人民共和國）嘅政治權威或當時政策持反對嘅政治論述。
喺香港及台灣政治論述下，反中指嘅係對中華人民共和國中央政府或中國共產黨嘅政治權威或政策持嘅反對立場及情緒。由於香港及台灣嘅主流社會份子均為華人，喺此論述情境下反華一詞較少被提及。

中國喺東亞或世界嘅歷史或國際定位
認為中國治世（或中式和平）以中國中心主義來維持國際或區域穩定嘅歷史或政策，有害於普世價值、其他國家利益或以美國主導（ Pax Americana）嘅國際關係，如中國威脅論、中華帝國主義等反中或恐華政治論述。

中華文化
因傳統中華文化或中國特色不符合主流、現代或進步嘅價值（如岐視女性、不文明、阿Q）而對擴及對整體華人嘅偏見。
因中華文化內涵變遷而不符合正統（如華夷變態嘅小中華思想）。

對抗反華或反中嘅政治團體或機構
以下列出以反華或反中論述來確保政治論述正當性及政治支持嘅團體或機構，通常這些團體或機構會宣稱或號稱代表並悍衛華人或中國權利或利益。

亞裔人權團體如National Council of Asian Pacific Americans（NCAPA）
數個泛亞及太平洋嘅人權團體要求少數族裔（包括華人）嘅基本人權及政治權利嘅保障，其反對對象為不公平嘅仇外或排華政策以及種族偏見。

中國國民黨、中華民國政府
中國國民黨、中華民國政府喺不同嘅時空下將外國政府、國際組織或異議人士視為反華或反中。其對象曾包括中國共產黨、日本帝國主義、共產國際、蘇聯、汪精衛政權等等。

中國共產黨、中華人民共和國政府
中國共產黨及中華人民共和國政府喺許多政治事件上將法輪功、反共、西藏獨立、新疆獨立、香港獨立、台灣獨立統稱為海外反華勢力或境外反華勢力，並常暗示或明示這些勢力係串通並聯合來推翻由中國共產黨領導嘅中華人民共和國政府 ，儘管沒有直接證據顯示如反共嘅大中華民族主義者支持如西藏獨立或台灣獨立等所謂嘅分裂活動。

與中華人民共和國政權及政策相關事件
與中華人民共和國政權及政策相關嘅「反華」（反中）事件，其中包括對中華人民共和國嘅人權保障政策不足或其外交國防政策嘅批評。喺此情境下使用「反華」一詞描述這些事件嘅組織常為中華人民共和國嘅代表及支持者。
1997年比利時及丹麥等喺聯合國提出對中華人民共和國嘅人權保障政策嘅批評，被中華人民共和國及部份媒體定位為「反華提案」
2000年梵蒂岡“封聖”（如聖劉方濟）爭議，遭中華人民共和國及學者定位為反華事件
2004年昆都士省反華恐怖襲擊
2007年蒙古排華事件
2008年德國之聲「反華」事件
2008年奧運會火炬接力巴黎站示威活動
2008年韓國反華事件
2009年荷蘭民眾反華示威，爭取維吾爾族人權益。 
2010年內賈德呼籲伊斯蘭世界支持東突事件
2010年哈薩克反華事件
2010年法國華人反暴力遊行
2010年中國漁船與日本巡邏船釣魚島相撞事件引起嘅反華示威
2010年藏獨勢力煽動尼泊爾政客反華
2011年菲律賓反華示威遊行
2011年英國BBC所拍嘅中國喺非洲嘅紀錄片，被部份媒體認定為係“煽動反華情緒”。 
2011年韓國海岸警衛隊隊員遇害後觸發嘅反華事件
2012年黃岩島爭議引起之反華示威
2012年吉爾吉斯因鐵路建設煽動反華情緒
2022年俄羅斯入侵烏克蘭：小粉紅對烏克蘭難民嘅揶揄同埋引起嘅反華情緒

與中華民國政權及政策相關事件
與中華民國政權及政策相關嘅「反華」事件，其中包括對中華民國嘅內政或外交國防政策嘅批評及反對。喺此情境下使用「反華」一詞描述這些事件嘅組織常為中華民國嘅代表及支持者。
伊寧事變1944年喺中國新疆北部伊犁、塔城、阿勒泰「三區」爆發嘅維吾爾人、哈薩克人分離暴動，分離運動得到咗中國共產黨和蘇聯嘅資助，並建立咗東突厥斯坦共和國。
中華文化復興運動為中華民國政府反對中華人民共和國政府嘅文化大革命，批評文化大革命對中華傳統文化破壞嚴重。
擺

擺係種力學裝置，最簡單可以由一條繩下面綁住重嘢（擺錘），上面固定，推郁佢之後會揈下揈下。
侯爾斯卡

侯爾斯卡（英文：SD Huesca），係西班牙威斯卡嘅一間職業足球球會，依家踢緊西班牙乙組足球聯賽。
愛爾蘭國旗

愛爾蘭國旗（愛爾蘭蓋爾文：bratach na hÉireann，又叫做愛爾蘭三色旗，當地叫三色旗），係愛爾蘭共和國嘅國旗。

史
喺北愛爾蘭首府貝爾法斯特民族主義者聚居地嘅三色旗
愛爾蘭三色旗最早係一班同情愛爾蘭獨立運動嘅法國女性喺1848年送畀起義領袖湯馬士·法蘭西斯·米亞（Thomas Francis Meagher）嘅禮物。1916年復活節起義期間，三色旗被革命政府採用，喺都柏林郵政總局大樓上面昇起，係三色旗第一次被人用做國家象徵。1919年，三色旗被新嘅革命政府採用為國家象徵，之後嘅愛爾蘭自由邦同愛爾蘭共和國都採用同一面三色旗做國旗。而喺北愛爾蘭，三色旗被好多民族主義者用做成個愛爾蘭島嘅象徵，甚至連蓋爾運動協會都用三色旗來做成個愛爾蘭島嘅象徵。

設計同象徵
橫掛愛爾蘭國旗嘅時候，綠色部份一定要靠著旗杆。

顏色同比例
《愛爾蘭共和國憲法》第七條規定：
「
愛爾蘭國旗為綠、白、橙三色旗。
」
具體規定以總理辦公室（Roinn an Taoisigh）頒佈嘅規定為準。而根據總理辦公室嘅規定，愛爾蘭國旗由綠、白、橙三等份組成，長寬比例係2:1；橫掛嘅時候綠色部份靠旗杆。總理辦公室同時規定咗國旗嘅標準顏色：
習慣上，只要顏色同比例正確，任何人可以製作任何大細嘅國旗。
有時（通常係喺文學作品裡面），有人會用綠、白、金三色來代替綠、白、橙三色，而且有時亦都會有人用金黃色或者其他相似嘅顏色來代替橙色。但係根據總理辦公室嘅規定，伊種做法係「應該要主動阻止嘅」。如果係因為國旗老化而導致甩色嘅話，就應該換過面新嘅國旗。

象徵同意義
覆蓋米高·哥連斯遺體嘅三色旗。可以見到綠色部份係靠近哥連斯個頭嘅。
根據愛爾蘭政府嘅官方解釋，綠色象徵愛爾蘭嘅蓋爾傳統，橙色象徵來自尼德蘭奧倫葉－拿修王室嘅英王威廉三世嘅追隨者，白色象徵希望雙方和平共處。歷史上，用綠色來做愛爾蘭共和主義嘅象徵，可以追溯到18世紀90年代嘅聯合愛爾蘭人會（Society of United Irishmen）運動。而用橙色來做威廉三世嘅支持者嘅象徵，就係因為威廉三世出自尼德蘭嘅奧倫葉－拿修王室，而奧倫葉－拿修王室係用橙色來做代表色嘅，「奧倫葉」（Oranje）伊個詞本身亦都有「橙色」嘅意思。

相關守則
喺愛爾蘭共和國國內，任何旗都唔可以掛得高過愛爾蘭國旗；
喺巡遊隊伍裡面嘅愛爾蘭國旗，必須位於「顯眼嘅位置」；
如果同另一面國旗交叉擺放嘅話，恁愛爾蘭國旗要喺觀察者視角嘅左邊；
打豎掛嘅時候，綠色要位於最上邊；
除非向往生者致哀，否則愛爾蘭國旗唔可以45˚前傾；
靈柩覆蓋愛爾蘭國旗嘅時候，綠色一定要向頭部方向；其他情況下，愛爾蘭國旗唔可以平鋪。
修適士公爵哈里王子

修適士公爵亨利王子（英文：Prince Henry, Duke of Sussex，1984年9月15號—），啲人叫慣佢做哈里王子或者哈利王子（Prince Harry），全名亨利·查理斯·亞厘畢·大衛（Henry Charles Albert David），係英女王伊利沙伯二世個孫，而家英國王位第六繼承人。2020年1月18號，英國皇室公布修適士公爵將退出皇室工作，喺2020年春天開始唔再使用殿下（HRH）銜頭。

早年
哈利王子1984年9月15號下晝4點20分喺英國倫敦西區帕丁頓聖瑪麗醫院嘅林都院區度出世。佢係威爾斯親王威廉嘅細佬。出生稱號係威爾斯哈利王子殿下，往往被暱稱做哈里王子。同年12月21號，喺温莎堡聖佐治堂由英國國教嘅最高神職人員坎特伯里大主教主持王子嘅洗禮。由於戴安娜王妃喺英國廣播公司嘅《廣角鏡》（Panorama）節目中承認曾經同騎兵少校詹姆士·休伊特（James Hewitt）偷情，因此有傳言哈里王子生父並非查理斯三世，但王室同休伊特本人都一直否認該傳聞。

求學
哈里王子嘅學業，幾乎都係跟住阿哥威爾斯親王威廉喺公學完成。細個嘅時侯，佢喺倫敦西區讀幼稚園，小學同埋中學時代就喺柏克郡度過。1998到2003年間喺伊頓公學就讀，畢業之後，嘅澳洲同萊索托度過一個空檔期（gap year），其後喺阿根廷度假。

屋企
哈利王子父母分別係查理斯三世同第一任老婆戴安娜王妃。老婆係修適士公爵夫人美謹，2019年5月6號佢哋生咗個仔阿奇（Archie Harrison Mountbatten-Windsor），2021年6月4號喺美國生咗個女莉莉畢（Lilibet Diana Mountbatten-Windsor）。

卸任皇室高級成員
2020年1月8號，哈里王子夫婦喺未知會白金漢宮嘅情況之下自行向外宣布，將退出皇室高級成員，唔再履行皇室成員義務，亦即係，日常開支亦唔再由皇室承擔。佢哋話會以工作嘅方式達成經濟獨立，平均分配喺英國同北美洲居住嘅時間並會創立自己嘅慈善基金。喺嗰晚，白金漢宮發出咗簡短嘅聲明，指相關事務仍然喺討論階段，需要時間解決。
2020年至2021年法國甲組足球聯賽

2020年至2021年法國甲組足球聯賽（2020–21 Ligue 1 ）加上冠名贊助就叫做2020–21年Uber Eats 法國甲組足球聯賽，係83屆法國甲組足球聯賽賽事。

參賽隊伍
2020–21年法國甲組足球聯賽參賽隊伍共有20隊。

每輪排名
冠軍並晉級歐聯分組賽晉級歐聯分組賽晉級歐聯外圍賽第三圈晉級歐霸盃分組賽晉級歐協聯附加賽晉級升降班附加賽降班到法乙
呢個列表會顯示每輪結束後各球隊嘅排名變更。
資料來源： Ligue 1

對戰成績
資料來源：Ligue 1顏色：藍色：主隊贏咗；黃色：打和；紅色：客隊贏咗。

升降班附加賽
本賽季法甲排18嘅南特同法乙排第3（法乙升班附加賽勝方）嘅圖盧茲喺2021年5月27同30號進行兩回合升降班附加賽，以爭奪來季法甲一個參賽席位。

 62' Bayo
南特拿比奧祖利球場入場人數：0球證：Benoît Bastien
兩回合打和2-2，南特以作客入球優惠勝出，保住法甲席位。